Шоркина Ирина Леонидовна
Ирина Шоркина — чăваш эстрадин юрăçи, Чăваш Республикин тава тивĕçлĕ артисчĕ.

Биографи 
1973 çулхи нарăсăн 7-мĕшĕнче Чăваш Енĕн Етĕрне районĕнчи Хурамалăх ялĕнче çуралнă. Вăтам пĕлӳ илсенех Шупашкарти Павлов ячĕллĕ мусăк училищине вĕренме кĕнĕ. 1994 çулта çак мусăк пĕлĕвĕ керменĕн хĕрлĕ дипломне (вокал класĕпе) тивĕçнĕ. Аслă пĕлĕве Чулхулари М.Глинка ячĕллĕ консерваторинче илнĕ (1999).

Карьера 
1999 çулта Ирина тĕнчери Bella voce мусăк конкурсне хутшăннă. Кунта вăл Мускаври композиторпа — Маркс Андриахинпа — паллашнă. Маэстро Иринăна хăйĕн талантне юрăсен, романссен эстрадинче ӳстерме сĕннĕ. Çак самантран Шоркина пĕрмаях Мускав сценисем çинче хăйĕн пултарулăхне кăтартать.

2003 çултанпа Ирина «Москонцерт» продюссер центрĕпе пĕрле ĕçлет. Тăватă çул иртсен юрăç «Красота спасет Мир» талантсен конкурсĕн лауреачĕ пулса тăрать. 2007 çулта Ирина проектăн Мăн премине тивĕçнĕ. 2009 çулта Ирина Шоркина «Белое Откровение» юрăсен дискне çутта кăларнă. Каярах Ирина Ялтăра иртнĕ   «Вместе» телекинофорумра «Мисс Очарование» ята тивĕç пулнă.

Чыслани 
 Чăваш Республикин тава тивĕçлĕ артисчĕ (2020)
 «Сирири вăрçă операцине хутшăннăскер» медаль (2018) 
 «Вăрçă ĕçĕсен ветеранĕ» медаль (2020)

Каçăсем 
 Ирина Шоркина – биография, фото, личная жизнь, песни, сейчас
 Ирина Шоркина Малахов патĕнче чăвашла юрланă

Нарăсăн 7-мĕшĕнче çуралнисем
1973 çулта çуралнисем
Пайăр çынсем:Етĕрне районĕ
Чăваш Республикин тава тивĕçлĕ артисчĕсем
Пайăр çынсем, алфавитпа